ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
ڈیجیٹل حروف شناسی
نیتی آیوف نے ’’نیوانڈیا @75 کے لیے حکمت عملی‘‘ کے زیر عنوان اپنی رپورٹ میں اشارہ دیا ہے کہ ہندوستان کو 23-2022 ڈیجیٹل تقسیم کو جڑ سے ختم کرنے کی ضرورت ہے۔ اس سلسلےمیں یہ کہا گیا ہے کہ مہارت کی فروغ اور ماہر ٹیلنٹ وضع کرنا اس بات کو یقینی بنانے کےلیے ایک اہم مشن ہے کہ بڑھتی ہوئی ہندوستان کی ڈیجیٹل معیشت تربیت یافتہ اور ماہر افرادی قوت سے لیس ہے جس کی صنعت کو ضرورت ہے۔ ڈیجیٹل اختیاری کو مزید سہارا دینے کے لیے وزارت نے 2014 کے بعد سے شہریوں کے لیے ڈیجیٹل حروف شناسی پر، پورے ملک خاص طورپر دیہی علاقوں میں توجہ مرکوز کی ہے۔
الیکٹرانکس اور معلوماتی ٹیکنالوجی کی وزارت  نے ملک میں ڈیجیٹل تفریق کو ختم کرنے کے لیے درج ذیل اقدامات کئے ہیں:
- سال 2014 سے 2016 میں، حکومت کے ذریعے دو اسکیمیں نافذ کی گئی تھیں جن میں ’’ ڈیجیٹل حروف شناسی کا قومی مشن‘‘  اور ’’ڈیجیٹل شکشرتا ابھیان‘‘  شامل ہیں، جن کا مقصد ملک بھر میں 52.50 لاکھ امیدواروں کو ڈیجیٹل حروف شناسی میں تربیت کے ہدف کے ساتھ شروع کیا گیا تھا۔ ان دو اسکیموں کے تحت مجموعی طور پر 53.67 لاکھ مستفیدین کو سرٹیفائی کیا گیا۔
- سن 2017 میں ’’پردھان منتری گرامین ڈیجیٹل شکشرتا ابھیان ‘‘ کو مرکزی کابینہ نے منظوری دی تھی جس کا مقصد دیہی ہندوستان میں ڈیجیٹل حروف شناسی کو فروغ دینا تھا اور جس کے تحت 6 کروڑ دیہی گھرانوں  کا احاطہ کرنا تھا۔ ابھی تک، مجموعی طور پر تقریباً 5.78 کروڑ امیدواروں کا اندراج کیا جاچکا ہے اور 4.90 کروڑ کو تربیت فراہم کی جاچکی ہے جن میں سے ، اس اسکیم کے تحت تقریباً 3.62 کروڑ امیدواروں کو سرٹیفائی کیا جاچکا ہے۔
یہ معلومات الیکٹرانکس اور معلوماتی ٹیکنالوجی کے وزیر جناب راجیو چندر سیکھر نے آج راجیہ سبھا میں ایک سوال کے تحریری جواب میں فراہم کیں۔
وزیراعظم کا دفتر
وزیراعظم جناب نریندر مودی نے میاں محمد شہباز شریف کو پاکستان کے وزیراعظم کی حیثیت سے ان کے انتخاب پر مبارک باد دی ہے
وزیراعظم جناب نریندر مودی نے عالی جناب میاں محمد شہباز شریف کو پاکستان کے وزیراعظم کی حیثیت سے ان کے انتخاب پر مبارک باد دی ہے۔ جناب مودی نے کہا کہ بھارت خطے کو دہشت گردی سے پاک رکھنے میں امن اور استحکام کا خواہش مند ہے تاکہ دونوں ممالک اپنے ترقیاتی چیلنجوں پر توجہ مرکوز کرسکیں۔
ایک ٹوئیٹ میں وزیراعظم نے کہا:
’’ پاکستان کے وزیراعظم کی حیثیت سے عالی جناب میاں محمد شہباز شریف کو ان کے انتخاب پر مبارک باد ۔ بھارت اس خطے کو دہشت گردی سے پاک رکھنے میں امن و استحکام کا خواہش مند ہے تاکہ ہم اپنے ترقیاتی چیلنجوں پر توجہ مرکوز کرسکیں اور اپنی عوام کی فلاح و بہبود اور خوشحال کو یقینی بناسکیں۔‘‘
نائب صدر جمہوریہ ہند کا سکریٹریٹ
عالمی یونیورسٹی کھیلوں میں ہندوستانی کھلاڑیوں کی جانب سے اب تک کی بہترین کارکردگی کامظاہرہ کیا جانا ہمارے لئے‘‘انتہائی شان اور فخر کا لمحہ ہے’’- نائب صدرجمہوریہ کا بیان
ہندوستانی ایتھلیٹس کی ‘‘ مثالی کارکردگی ملک و قوم کی حوصلہ افزائی کرے گی اور انہیں تحریک دے گی۔’’ - جناب دھنکھر
نائب صدر اور راجیہ سبھا کے چیئرمین جناب جگدیپ دھنکھر نے آج ایوان بالا میں ورلڈ یونیورسٹی گیمز میں ہندوستانی کھلاڑیوں کی شاندار کارکردگی کی ستائش کی۔
راجیہ سبھا میں ایوان کی جانب سے مبارکباد پیش کرتے ہوئے، جناب دھنکھر نے اسے انتہائی فخر کا لمحہ قرار دیا کیونکہ ہندوستانی ایتھلیٹس نے کھیلوں میں اپنی اب تک کی بہترین کارکردگی کے ساتھ تاریخ رقم کی، اور سونے کے 11، چاندی کے 5 تمغوں کے علاوہ کانسے 10 تمغوں سمیت کل 26 تمغے حاصل کرکے ریکارڈ بنایا اور شان سے وطن واپس ہوئے ، ‘‘ان کی مثالی کارکردگی قوم کی حوصلہ افزائی کرے گی اور انہیں آگے بڑھنے کے لئے تحریک دے گی۔
اس شاندار کارنامے کے لیے ہندوستانی کھلاڑیوں کی تعریف کرتے ہوئے، جناب دھنکھر نے کہا کہ کھیلوں کے میدان میں ان کی کامیابیوں سےہماری تیزی سے آگے بڑھنے کی عکاسی ہوتی ہیں اور یہ ہمارے کھلاڑیوں کی غیر متزلزل توجہ، زبردست محنت اور دلی لگن کا ثبوت ہیں۔
اپنے بیان میں انہوں نے کھیلوں کے میدان میں حکومت کے مثبت اقدامات اور پالیسیوں کا بھی اعتراف کیا۔
چیئرمین کے بیان کا مکمل متن درج ذیل ہے-
’’معزز ممبران، یہ ہمارے لیے بہت فخر کا لمحہ ہے۔ ہمارے کھلاڑیوں نے 28 جولائی سے 8 اگست 2023 تک عوامی جمہوریہ چین کے شہر چینگڈو میں منعقدہ ورلڈ یونیورسٹی گیمز 2023 میں اپنی شاندار کارکردگی سے تاریخ رقم کی ہے۔
31 ویں عالمی یونیورسٹی گیمز میں، ہندوستانی کھلاڑیوں کی 26 تمغوں کے ریکارڈ کے ساتھ وطن واپس ہوئی !
ورلڈ یونیورسٹی گیمز میں یہ ہماری اب تک کی بہترین کارکردگی تھی جہاں ہمارے کھلاڑیوں نے 11 سونے کے ، 5 چاندی اور 10 کانسے کے تمغے جیتے ہیں۔
ان کی کامیابیوں سے کھیلوں کے میدان میں ہماری تیزی سے آگے بڑھنے کی عکاسی ہوتی ہیں اور یہ ہمارے کھلاڑیوں کی غیر متزلزل توجہ، زبردست محنت اور دل سے لگن کا منہ بولتا ثبوت ہیں۔ یہ کامیابیاں حکومت کے مثبت اقدامات اور پالیسیوں کی وجہ سے بھی ممکن ہوپائی ہیں۔
ان کی مثالی کارکردگی قوم کی حوصلہ افزائی اور تحریک دینے کے تئیں پابند ہے۔
ایوان کی طرف سے اور میری اپنی طرف سے، میں اپنے سبھی کھلاڑیوں کو مبارکباد پیش کرتا ہوں اور ان کی مستقبل کی کوششوں میں کامیابی کے لئے نیک خواہشات پیش کرتا ہوں۔
خوراک کی ڈبہ بندی کی صنعتوں کی وزارت
اناجوں کے ویلیو ایڈیشن  کھانے کی ڈبہ بند اکائی میں 10 لاکھ سے زیادہ افراد کو شامل کیا
نئی دہلی، 19/جولائی۔ کھانے کی ڈبہ بند صنعت کے مرکزی وزیر جناب رامیشور تیلی نے آج یہاں راجیہ سبھا میں ایک سوال کے جواب میں، ملک میں اناجوں کی پیداوار کی مقدار اور اس کے ویلیو ایڈیشن  میں لگے ملازمین کی تعداد کے بارے میں بتایا۔ انھوں نے بتایا کہ سال 2016-17 میں اناجوں کے ویلیو ایڈیشن فوڈ پروسیسنگ یونٹس میں رجسٹرڈ ملازمین کی تعداد 1056890 تھی۔ یہ اعداد و شمار، اعداد و شمار اور پروگراموں کے نفاذ کی وزارت کے تحت صنعتوں کے سالانہ سروے میں دستیاب تازہ ترین ڈیٹا کے مطابق ہیں۔
وزیر موصوف نے، گزشتہ پانچ برسوں کے دوران ملک میں اناجوں کی پیداوار کی مقدار سے متعلق پوچھے گئے ایک سوال کا جواب دیتے ہوئے ایوان کو بتایا کہ زراعت کو آپریشن اور کسانوں کی بہبود کے محکمہ کے ذریعہ جاری کئے گئے تخمینے کے مطابق پیداوار درج ذیل تھی:
|
|
سال
|
||
|
پیداوار

|
|
|
|
چاول
|
|
گندم
|
|
موٹے اناج
|
|
کل مقدار
|
|
2013-14
|
|
106.65
|
|
95.85
|
|
43.30
|
|
245.80
|
|
2014-15
|
|
105.48
|
|
86.53
|
|
42.86
|
|
234.87
|
|
2015-16
|
|
104.41
|
|
92.29
|
|
38.52
|
|
235.22
|
|
2016-17
|
|
109.70
|
|
98.51
|
|
43.77
|
|
251.98
|
|
2017-18
|
|
112.76
|
|
99.87
|
|
46.97
|
|
259.60
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ ش ت۔ م ر(
U-3273
(Visitor Counter : 32
وزیراعظم کا دفتر
وزیر اعظم نے مرکز کے زیر انتظام علاقے جموں و کشمیر کے مواضعات کے ذریعہ 100 فیصد او ڈی ایف پلس درجہ حاصل کیے جانے پر جموں و کشمیر کو مبارکباد دی
وزیر اعظم جناب نریندر مودی نے سووَچھ بھارت مشن  مرحلہ۔ II کے تحت مرکز کے زیر انتظام علاقے جموں و کشمیر کے مواضعات کے ذریعہ ’ماڈل‘ زمرے میں 100 فیصد او ڈی ایف پلس درجہ حاصل کیے جانے پر جموں و کشمیر کی ستائش کی ہے۔
وزیر اعظم مودی نے ایکس پر پوسٹ کیا:
’’قابل ستائش کوشش، جس کے لیے میں جموں و کشمیر کے عوام کو مبارکباد دیتا ہوں۔ یہ ایک صاف ستھرے اور صحت مند بھارت کی جانب ہمارے سفر میں ایک یادگار قدم ہے۔‘‘
وزارت خزانہ
محکمہ انکم ٹیکس کی احمد آباد میں تلاشی کی کارروائی
محکمہ انکم ٹیکس نے 08.09.2021 کو احمد آباد میں واقع ایک گروپ کے خلاف تلاشی اور ضبطی کی کارروائی کی۔ یہ گروپ گجرات کے معروف کاروباری گھرانوں میں سے ایک ہے جو بنیادی طور پر میڈیا اور تعمیرات کے شعبہ میں مصروف ہے۔ گروپ کے میڈیا والے حصہ میں الیکٹرانک، ڈجیٹل اور پرنٹ میڈیا شامل ہیں، جب کہ تعمیراتی شعبہ میں سستے ہاؤسنگ پروجیکٹ اور شہری سوک انفرانسٹرکچر شامل ہیں۔ اس کارروائی کے دوران 20 سے زیادہ احاطوں کو کور کیا گیا۔
تلاشی کی کارروائی کے دوران بڑی تعداد میں غیر قانونی دستاویزات، لوز شیٹس، ڈجیٹل ثبوت وغیرہ ملے اور ضبط کیے گئے، جن میں گروپ کے بغیر حساب والے لین دین کے تفصیلی ریکارڈ شامل ہیں، جو متعدد مالی سالوں پر محیط ہیں۔ ان میں سے زیادہ تر ثبوت اس بات کا اشارہ دیتے ہیں کہ قابل منتقل ترقیاتی حقوق  سرٹیفکیٹ کی فروخت سے 500 کروڑ سے زیادہ کی نقدی موصول کی گئی جن کا کوئی حساب نہیں دیا گیا ہے۔ اس کے علاوہ تعمیراتی پروجیکٹ اور زمین کے سودے میں بغیر پیسے والی لین دین کے ثبوتوں سے پتہ چلتا ہے کہ 350 کروڑ سے زیادہ کا سودا کیا گیا، جس کے ثبوت میں کاغذات بھی ملے ہیں۔ 150 کروڑ سے زیادہ نقدی پر مبنی قرض اور سود کی ادائیگی/ واپسی کے ثبوت بھی ملے ہیں جن کا کوئی حساب نہیں دیا گیا ہے۔ مزید برآں، بغیر حساب والے نقدی خرچے، نقدی کی شکل میں ایڈوانس کی وصولی اور نقدی کی شکل میں سود کی ادائیگی کے ثبوتوں کا بھی پتہ چلا ہے۔ ابھی تک مختلف احاطوں سے ایک کروڑ روپے سے زیادہ نقدی اور 2.70 کروڑ روپے کے زیورات بھی ضبط کیے گئے ہیں۔ اس گروپ نے گزشتہ کئی برسوں میں بڑی تعداد میں متعدد فرضی افراد اور کو آپریٹو ہاؤسنگ سوسائٹیز کے نام پر جو جائیدادیں حاصل کی تھیں، اس کے اصلی کاغذات بھی ملے ہیں۔
مجموعی طور پر، تلاشی اور ضبطی کی کارروائی میں 1000 کروڑ روپے سے زیادہ کی لین دین کا پتہ چلا ہے جو گزشتہ کئی سالوں پر محیط ہے اور جن کا کوئی حساب نہیں دیا گیا ہے۔ تلاشی کی کارروائی کے دوران 14 لاکر کا بھی پتہ چلا ہے، جن پر پابندی لگا دی گئی ہے۔
تلاشی کی کارروائی ابھی بھی جاری ہے اور آگے کی تفتیش چل رہی ہے۔
بجلی کی وزارت
2022 کے یوگا کے بین الاقوامی دن سے پہلےیوگا اتسو منایا گیا
نئی دہلی، 29 اپریل، 2022/ صحت مند زندگی کے لیے یوگا مشق کی حوصلہ افزائی کے لیے بجلی کی وزارت نے آج نہرو پارک میں یوگا اتسو کا انعقاد کیا۔ یوگا 2022 کے بین الاقوامی دن کی تقریب قریب آتی جا رہی ہے، جو ہر سال 21 جون کو منایا جاتا ہے۔ مشترک یوگا پروٹوکول  آسنوں کا اہتمام یوگا کے مرار جی دیسائی قومی ادارے سے وابستہ یوگ گروؤں کی سرپرستی میں کیے گئے۔
اس تقریب میں بجلی ، نئی و قابل تجدید توانائی کے مرکزی وزیر جناب آر کے سنگھ اور بجلی کے وزیر مملکت جناب کرشن پال ، بجلی کے وزیر مملکت ، بجلی کے وزارت کے دیگر سینئر حکام کے ساتھ اور آر ای سی، پی ایف سی، این ٹی پی سی، ٹی ایچ ڈی سی، پی جی سی آئی ایل اور این ایچ پی سی سے وابستہ بجلی کے وزیر مملکت میں موجود تھے۔
یوگا اتسو کا اہتمام یوگا کے بین الاقوامی دن 2022 سے پہلے آزادی کے امرت مہوتسو کے پیش نظر کرایا گیا ہے۔
صدر جمہوریہ کا سکریٹریٹ
ہندوستان کی صدرجمہوریہ نے انسٹی ٹیوٹ آف کمپنی سکریٹریز آف انڈیا کے 55ویں یوم تاسیس کی تقریبات کو زینت بخشی
وسائل کے انتظام میں کارپوریٹ دنیا کا کردار ٹرسٹی شپ کا ہونا چاہیے: صدرجمہوریہ مرمو
ہندوستان کی صدر جمہوریہ محترمہ دروپدی مرمو نے آج  نئی دہلی میں انسٹی ٹیوٹ آف کمپنی سیکریٹریز آف انڈیا کے 55ویں یوم تاسیس کی تقریبات میں حصہ لیا۔
اس موقع پر خطاب کرتے ہوئے صدر جمہوریہ نے کہا کہ کمپنی سیکرٹریوں کو یاد رکھنا چاہیے کہ ان کی وفاداری نہ صرف کسی کمپنی کے افسر یا پیشہ ورکے طور پر قانونی کام انجام دینے تک ہی محدود نہیں ہے،بلکہ ان کی ذمہ داری ملک کے ہراس شہری کے ساتھ بھی ہے، جو اس ترقی کے سفر میں پیچھےچھوٹ گیا ہے۔ انہوں نے اس بات پر زور دیا کہ وسائل کے انتظام میں کارپوریٹ دنیا کا کردار ٹرسٹی کا ہونا چاہیے۔ انہوں نے کہا کہ خدمت کا جذبہ ان کا بنیادی منتر ہونا چاہیے۔ انہوں نے ان سے گاندھی جی کے بتائے اصول’’سب سے غریب اور سب سے بے سہارا شخص کا چہرہ یاد رکھیں‘‘کو یاد رکھتےہوئے اچھے کارپوریٹ انتظامیہ کی راہ پر آگے بڑھنے پر زور دیا۔ انہوں نے کہا کہ ان کا ہدف ’’انسانی وقار کے ساتھ خوشحالی‘‘کا ہونا چاہئے۔
صدرجمہوریہ نے کہا کہ گاندھی جی کے بتائے ہوئے سات گناہوں میں سے تین گناہ ہیں- بغیر کام کے دولت؛ کردار کے بغیر علم؛ اوراخلاقیات کے بغیرتجارت۔ انہوں نے کہا کہ ان تین گناہوں سے متعلق اسباق ہمیشہ کمپنی سیکریٹریوں کے لیے رہنمائی کرنے والے ہونے چاہئیں۔ انہوں نے کہا کہ’’کاروبار میں اخلاقیات‘‘،’’کاروباری اخلاقیات‘‘سے زیادہ اہم ہے۔ انہوں نے کہا کہ کارپوریٹ گورننس کے ایک چوکس نگراں کے طور پرکمپنی سیکریٹریوں کو اس بات کا خیال رکھنا ہوگا کہ کاروبار کرنے میں آسانی بڑھانے کے لیے قانونی دفعات کا غلط استعمال نہ ہو۔
صدر جمہوریہ نے کہا کہ آج ہندوستان نئی بلندیوں کو چھو رہا ہے۔ معاشی ہو یا سماجی ترقی،ہم ایک سرکردہ قوم بننے کی طرف بڑھ رہے ہیں۔ ایسے حالات میں یہ بات زیادہ اہم ہوجاتی ہے کہ ہمارے پیشہ ورافراد نہ صرف اہل اور قابل ہوں،بلکہ حوصلہ مند اورتعمیری بھی ہوں۔ انہوں نے کہا کہ ہندوستان کی کارپوریٹ گورننس کا مستقبل کمپنی سکریٹریوں کی قوت ارادی اوراقدامات پر منحصر ہے۔ وہ ہندوستان کو ’گڈ کارپوریٹ گورننس‘کے ساتھ ساتھ’گڈ گورننس‘ کا رول ماڈل بھی بنا سکتے ہیں۔
صدر جمہوریہ نے کہا کہ آئی سی ایس آئی کا کام نہ صرف ملک میں ایسے پیشہ ورافراد پیدا کرنا ہے، جو کارپوریٹ کام کاج اور قوانین میں ماہر اور باصلاحیت ہوں، بلکہ انہیں ایسے بورڈروم، ایسے معاشرے اور ثقافت کوبھی تشکیل دینا ہے،جہاں اچھی حکمرانی، دیانتداری اورنظم و ضبط صرف کھوکھلے لفظ نہ ہوں۔یہ زندگی کے ہر پہلو کی آفاقی سچائی ہونی چاہیے اور کسی بھی فیصلے کی پیمائش کا پیمانہ بھی ہونا چاہیے۔
صدرجمہوریہ نے کہا کہ تبدیلی ہی فطرت کا قانون ہے۔ اگر ہم تبدیلی سے راضی نہیں ہیں یا اگر ہم نے اپنے رویوں،طریقوں اور وقت کے ساتھ کام کرنے کا طریقہ نہیں بدلا تو ہماری گڈ گورننس کی خواہش پوری نہیں ہوگی۔ چاہے وہ اے آئی جیسی نئی تکنیکی ایجادات ہوں،یا ریگولیٹری ماحول میں تبدیلیاں،ان تمام تبدیلیوں کے ساتھ ہمیں تبدیل ہونا پڑے گا۔ انہیں یہ جان کر خوشی ہوئی کہ آئی سی ایس آئی نے نہ صرف ضرورت کے مطابق اپنے نصاب کو اَپ ڈیٹ کیا ہے،بلکہ تحقیق کی حوصلہ افزائی بھی کی ہے۔
صدر جمہوریہ کاخطاب پڑھنے کے لئےبراہ کرم یہاں کلک کریں۔
Please click here to see the President's Speech -
شمال مشرقی ریاستوں کی ترقی کی وزارت
ڈاکٹر جتیندر سنگھ نے وارانسی میں ’ڈسٹنیشن نارتھ ایسٹ‘ فیسٹول کے دوسرے دن مندوبین سے گفت وشنید کی
ڈونر کے وزیر کا کہنا ہے کہ شمال مشرق میں ترقی کیلئے اپنایا گیا نارتھ ایسٹ ماڈل ملک بھر میں اپنایا جارہا ہے
شمال مشرقی خطے کی ترقی ، وزیراعظم کے دفتر میں وزیر مملکت ، عملے، عوامی شکایات، پنشن ، ایٹمی توانائی اور خلا کے مرکزی وزیر مملکت وزیرمملکت ڈاکٹر جتیندر سنگھ نے وارنسی میں آج کہا کہ ترقی اورموقعوں کے شمال مشرقی طریق کارکو اب پورے بھارت میں اپنایا جارہا ہے اور یہ ملک کے مختلف حصوں میں عوام کو ،خاص طور پر نوجوانوں کو ان مربوط کوششوں سے واقف کرانے کی وجہ سے ممکن ہوا ہے کہ شمال مشرقی خطے سے ان میں سے ہر ایک کو کیا مل سکتا ہے۔
وارانسی میں بی ایچ یو کیمپس میں چار روزہ ’’ڈسٹنیشن نارتھ ایسٹ‘‘ فیسٹول کے دوسرے دن مختلف اسٹالس پر جاکرشرکت کرنے والوں اور یہاں آنے والوں سے بات چیت کرکے جن میں زیادہ تر نوجوان ہیں، ڈاکٹر جتیندر سنگھ نے کہا کہ اس فیسٹول کیلئے زبردست ردعمل حاصل ہوا ہے اور کچھ یونیورسٹیوں کے کچھ محکموں میں امتحانات کے باوجود طلباء بڑی تعداد میں اسٹالز پر آرہے ہیں اور تقریباً آدھی رات تک شمال مشرق سے آئے ہوئے لوگوں سے مل جل رہے ہیں۔ انہوں نے کہا کہ یہ اس با ت کی تصدیق ہے کہ انہوں نے ہمیشہ یہ کہا ہے کہ جیسے جیسے شمال مشرق کی زبردست صلاحیت اور موقعوں سے ، بھارت کے دیگر علاقوں میں رہنے والے لوگ واقف ہوتے ہیں ویسے ویسے اس علاقے سے فائدہ اٹھانے والے لوگوں کا رجحان شمال مشرقی بھارت کی طرف ہوتا رہے گا۔
بانس کاخاص طور پر ذکر کرتے ہوئے ڈاکٹر جتیندر سنگھ نے اشارہ دیا کہ شاید ایسا پہلی بار ہے کہ بانس کے استعمال کے مختلف پہلوؤں کی وسیع نمائش کی جارہی ہے جس میں بانس کی بنی ہوئی گوتم بدھ کی مورتی اور مقدس کامکھیا مندر کی بانس سے بنے ہوئے ماڈل کی نمائش کی جارہی ہے۔ انہوں نے کہا کہ اس کا مثبت نتیجہ یہ ہوا ہے کہ نوجوان اور میڈیا کے لوگ بڑی تعداد میں یہ سمجھنے کیلئے یہاں آرہے ہیں کہ روز مرہ کی زندگی کے دیگر وسائل میں بانس سے کس طرح بہترین فائدہ حاصل کیا جاسکتا ہے اور اپنی زندگی کو کس طرح مزید آسان بنایا جاسکتا ہے۔ یہاں تک کہ مرکزی بھارت سمیت شمال مشرقی خطے کے باہر بانس کے بڑے ذخیرے ہیں لیکن یہ بات بہت کم لوگ جانتے ہیں ، لہٰذا یہ نہیں کہا جاسکتا ہے کہ بانس کا استعمال زیادہ سے زیادہ ہورہا ہے۔ انہوں نے یہ بھی کہا کہ ہم نے عام شہریوں خاص طور پر نوجوانوں کو یہ بتانے کی کوشش کی ہے کہ ان میں سے سب لوگ اپنی روز مرہ کی زندگی میں خاص طور پر وزیراعظم جناب نریندرمودی کی طرف سے بھارتی جنگلات سے متعلق قانون میں یہ ترمیم کیے جانے کے بعد کہ گھر میں اُگائے ہوئے بانس پر ٹیکس نہ لگائے جانے ، بانس سے کس طرح مزید فائدے اٹھائے جاسکتے ہیں ۔
کھانے کی دوکانوں اور روایتی ثقافت کی پیشکش کے علاوہ بی-2 – بی تجارتی میٹنگوں کی طرف بڑی تعداد میں وہ بہت سے نوجوان راغب ہوئے ہیں جو یہ جاننے میں سنجیدگی سے مصروف ہوگئے ہیں کہ وہ اپنی چھوٹی صنعتوں کے منصوبوں میں شمال مشرقی انداز کو کس طرح بہترین طریقے سے استعمال کرسکتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5338
(Visitor Counter : 42
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کے تحت 20-2019 کیلئے گرانٹس کو لوک سبھا کی منظوری
نئی دہلی،16؍جولائی۔ لوک سبھا نے سڑک ٹرانسپورٹ اور شاہراہوں کے تحت 20-2019 کے لئے گرانٹس کو آج صوتی ووٹ کے ذریعہ منظوری دے دی۔
سڑک ٹرانسپورٹ اور شاہراہوں کے مرکزی وزیر جناب نتن گڈکری نے پارلیمنٹ کو یہ یقین دہانی کرائی ہے کہ وزیراعظم جناب نریندر مودی کی قیادت میں ان کی وزارت ملک میں عالمی معیار کے سڑک بنیادی ڈھانچوں کی تعمیر پر اپنی توجہ جاری رکھے گی۔ اپنی وزارت کی 5 سالہ حصولیابیوں پر روشنی ڈالتے ہوئے جناب نتن گڈکری نے کہا کہ اس مدت کے دوران سڑک ٹرانسپورٹ اور شاہراہوں کی وزارت کے ذریعہ تقریباً 11 لاکھ کروڑ روپے مالیت کے کاموں کو منظوری دی تھی۔ انہوں نے کہا کہ قومی شاہراہ کے 57000کلومیٹر سے زائد کے لئے ٹھیکے دیئے گئے تھے، جبکہ گزشتہ 5 برسوں کے دوران 40 ہزار کلو میٹر سے زائد سڑکیں تعمیر کرلی گئی ہیں، جو کہ گزشتہ 5 برسوں کے اعداد و شمار کے مقابلے میں نمایاں اضافہ ہے۔ جناب گڈکری نے مزید کہا کہ ان کی وزارت کے لئے بجٹ تخصیص میں تقریباً 5000کروڑ روپے کا اضافہ ہوا ہے۔ علاوہ ازیں اس شعبے کے لئے فنڈ حاصل کرنے کے لئے سرمایہ کاری کے متعدد نئے ماڈلس تیار کئے گئے ہیں۔ ان ماڈلوں میں عام آد می کی بچت سے سرمایہ کاری حاصل کرنے کے لئے ماڈل، انہیں اس کے بدلے منافع دینے کی یقین دہانی کا ماڈل شامل ہے۔ جناب گڈکری نے اس بات کا بھی یقین دلایا کہ اگرچہ بھارت مالا کی لاگت، زمین کو تحویل میں لینے کی لاگت میں اضافے کی وجہ سے 5،35،000کروڑ روپےسے بڑھ کر 841000کروڑ روپے ہو گئی، لیکن اس کے باوجود اس پروجیکٹ کے لئے فنڈ کی کوئی قلت نہیں ہونے دی جائے گی۔
وزیر موصوف نے سڑک سلامتی پر خصوصی توجہ دینے کے حکومت کے عز م کا اعادہ کرتے ہوئے کہا کہ ان کی وزارت نے 786 بلاک مقامات کی شناخت کی گئی ہے، جہاں پر حادثات کا خطرہ ہے اور ایسے 300 مقامات کی اب تک شناخت کر لی گئی ہے۔ جناب گڈکری نے ایوان کو مزید بتایا کہ شاہراہوں پر حفاظتی اقدامات اپنانے کے لئے ایشئن ڈیولپمنٹ بینک  کے ذریعہ 7000کروڑ روپے منظور کئےگئے ہیں۔ جناب گڈکری نے تمام اراکین پارلیمنٹ سے موٹر وہیکل  بل2019 کی حمایت کرنے کی اپیل کی۔ اس بل میں سڑکوں پر حفاظت کو یقینی بنانے کے لئے سخت قوانین تجویز کئے گئے ہیں۔
جناب گڈکری نے مزید بتایا کہ آئندہ 4 ماہ کے دوران الیکٹرانک ٹال وصولی کے عمل میں تیزی لائی جائے گی اور ٹال پلازہ پر لمبی قطار سے بچنے کے لئے ٹریفک کی آسان آمدورفت کو یقینی بنایا جائے گا۔
جناب گڈکری نے اعلان کیا کہ اپریل 2020 تک بھارت اسٹیج -6 آلودگی ضابطوں کو شروع کر دیا جائے گا اور جلد ہی سڑکوں پر الیکٹرک اور بایو فیول کے ذریعہ گاڑیاں چلنے لگیں گی۔

م ن ۔ ش س ۔ک ا
U- 3161
(Visitor Counter : 51
صحت اور خاندانی بہبود کی وزارت
ہندوستان کے ذریعے جی 20 کی صدارت
جی 20 ہیلتھ ورکنگ گروپ کی پہلی میٹنگ 18 سے 20 جنوری تک کیرالہ کے ترواننت پورم میں منعقد ہوگی
ہندوستان کے ذریعے جی 20 کی صدارت کے تحت پہلی ہیلتھ ورکنگ گروپ کی میٹنگ 18 سے 20 جنوری، 2023 تک کیرالہ کے ترواننت پورم میں ہوگی۔ ایک اہم سنگ میل کے طور پر، ہندوستان نے یکم دسمبر، 2022 کو جی 20 کی صدارت سنبھالی ہے۔ ہندوستان اس وقت انڈونیشیا، ہندوستان اور برازیل پر مشتمل جی 20 ٹروکیا کا حصہ ہے، ایسا پہلی مرتبہ ہے کہ ٹروکیا تین ترقی پذیر اور ابھرتی ہوئی معیشتوں پر مشتمل ہے۔
عزت مآب وزیر اعظم جناب نریندر مودی نے اس بات کا اعادہ کیا کہ جی 20 کی ہندوستان کی صدارت جامع، عمل پر مبنی اور فیصلہ کن ہوگی۔ عزت مآب وزیر اعظم کے ذریعہ شروع کیا گیا موضوع: ’ایک زمین، ایک خاندان، ایک مستقبل‘ ہندوستان کے ’وسودھیو کٹمبکم‘ کے فلسفے کی ترجمانی کرتا ہے۔ یہ دنیا کے لیے ایک واضح اپیل ہے کہ وہ وبائی امراض کے بعد ایک صحت مند دنیا کی تعمیر کے لیے اجتماعی طور پر کام کریں۔
ہندوستان کے ذریعے جی 20 کی صدارت کا صحت پر مبنی راستہ چار ہیلتھ ورکنگ گروپ  میٹنگوں اور ایک صحت سے متعلق وزارتی میٹنگ  پر مشتمل ہوگا۔ یہ میٹنگیں ترواننت پورم ، گوا، حیدرآباد  اور گاندھی نگر  سمیت ملک بھر میں مختلف مقامات پر منعقد کی جائیں گی، جن میں ہندوستان کی بیش قیمتی اور متنوع ثقافتوں کو ظاہر کرنے والی وزیر اعظم کی عمل پیرا ہونے کی اپیل کو نمایاں کیا جائے گا۔
ہندوستان ہر ایچ ڈبلیو جی میٹنگ کے ساتھ ساتھ ایک ضمنی تقریب کی میزبانی کرنے کا ارادہ رکھتا ہے تاکہ جی 20 مباحثوں کو تقویت ملے، اس کی تکمیل اور مدد کی جا سکے۔ ان میں میڈیکل ویلیو ٹریول اور ڈیجیٹل ہیلتھ کے ضمنی واقعات ؛ دواؤں، تشخیص اور ویکسین سے متعلق باہمی تحقیق پر ایک ورکشاپ؛ اور گلوبل سینٹر فار ٹریڈیشنل میڈیسن پر ایک شریک برانڈڈ ایونٹ شامل ہیں۔ میڈیکل ویلیو ٹریول پر ضمنی تقریب ایچ ڈبلیو جی کی پہلی میٹنگ کے موقع پر 18 سے 20 جنوری ، 2023 تک ترواننت پورم میں منعقد کی جائے گی۔
جی 20 کی صدارت کے سربراہ کے طور پر، ہندوستان کا مقصد صحت کی ترجیحات کو جاری رکھنا اور ان کو مضبوط کرنا ہے اور سابقہ صدارتوں سے اہم نکات کو اجاگر کرنا ہے اور ان اہم شعبوں کو نمایاں کرنا ہے جن کو مضبوط بنانے کی ضرورت ہے۔ ہندوستان کا مقصد صحت سے متعلق تعاون اور مربوط کارروائی کی سمت میں کام کرنے والے مختلف کثیر جہتی فورموں پر بات چیت میں ہم آہنگی حاصل کرنا ہے۔ اس کے لیے، ہندوستان نے جی 20 کے ہیلتھ ٹریک کے لیے درج ذیل تین ترجیحات کی نشاندہی کی ہے:
ترجیح I: صحت کی ہنگامی صورتحال سے بچاؤ، تیاری اور ردعمل 
ترجیح II: محفوظ، مؤثر، معیاری اور سستی طبی انسدادی تدابیر  تک رسائی اور دستیابی پر توجہ کے ساتھ دواسازی کے شعبے میں تعاون کو مضبوط بنانا۔
ترجیح III: یونیورسل ہیلتھ کوریج میں مدد اور صحت کی دیکھ بھال کی خدمات کی فراہمی کو بہتر بنانے کے لیے ڈیجیٹل ہیلتھ اختراعات اور حل
مندرجہ بالا ترجیحات سے متعلق موضوعاتی بات چیت ایچ ڈبلیو جی اجلاسوں میں منعقد کی جائے گی۔ اجلاس میں جی 20 کے رکن ممالک، خصوصی طور پر مدعو کیے گئے ممالک اور متعلقہ بین الاقوامی تنظیموں کے نمائندے شرکت کریں گے۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای ایکٹ کے تحت ثالثی
نئی دہلی ، 02اگست ، 2021
بہت چھوٹی ،چھوٹی اور درمیانی صنعتوں کی ترقی ایکٹ ،2006کےسیکشن 18کے سب سیکشن 3یہ فراہم کرتا ہے کہ جہاں ایکٹ کی دفعات کے تحت صلح ناکام ہوجاتی ہے،وہاں مائکرو اینڈ اسمال انٹرپرائسز فیسیلی ٹیشن کونسل  ثالثی کےلئےتنازع یاتو خود کرےگی یا کسی ایسے ادارے یا مرکز کو ریفر کرےگی جو اس طرح کی ثالثی کےلئے متبادل تنازعات کی خدمات کا حل فراہم کرتا ہے۔
ایم ایس ایم ای ڈی ایکٹ ، 2006 کے سیکشن 18 کا سب سیکشن 4 یہ فراہم کرتا ہے کہ متبادل تنازعات کے حل کی خدمات مہیا کرنے والا ایم ایس ای ایف سی یا سینٹر اپنےدائرہ اختیار میں آنے والے ایک سپلائر یا ہندوستان میں کہیں بھی واقع خریدار کے درمیان تنازعہ میں اس سیکشن کے تحت ثالث یا مصالحت کار کے طور پر کام کرنے کا اختیار رکھتا ہے۔
ٹریڈ ریسییو ایبل ڈسکاؤنٹنگ سسٹم  آر بی آئی کےجاری کردہ رہنما خطوط کے مطابق ایک طریقہ کار ہے۔ یہ ایک الیکٹرانک پلیٹ فارم ہے جو کہ متعدد فنانسرز کے ذریعہ تجارتی وصولی کی چھوٹ کی سہولت فراہم کرتا ہے۔ حکومت ہند نے سینٹرل پبلک سیکٹر انٹرپرائزز اور تمام کمپنیوں کو بھی ہدایت کی ہے جن کا کاروبار 500 کروڑ یا اس سے زیادہ ہے وہ اپنے آپ کوٹی آر ای ڈی ایس میں شامل کریں۔
یہ معلومات آج راجیہ سبھا میں ایک تحریری جواب میں بہت چھوٹی،چھوٹی اور درمیانی صنعتوں کے مرکزی وزیر جناب نارائن رانے نے دی ہے۔
ش ح ۔ا م۔رب۔
U:7377
(Visitor Counter : 169
وزارت دفاع
مالابار – 20
مرحلہ 1 : 03 سے 06 نومبر 2020
نئی دہلی، 02نومبر ،2020 /24ویں مالابار بحری مشق نومبر 2020 میں دو مرحلوں میں کی جائیں گی۔ مالابار – 20 مشق کا پہلا مرحلہ جس میں بھارتی بحریہ ، امریکی بحریہ ، جاپان کی بحری سیلف ڈیفینس فورس  ، رایل آسٹریلین بحریہ  حصہ لیں گی، خلیج بنگال میں وساکھاپٹنم سے کچھ دور 03 سے 06 نومبر 2020 کے درمیان منعقد کیا جائے گا۔
بحری مشقوں کی مالابار سیریز 1992 میں دوطرفہ آئی این -یو ایس این مشق کے طور پر شروع کی گئی تھی۔ جے ایم ایس ڈی ایف نے مالابار میں 2015 میں شرکت کی تھی۔ 2020 کی مشقوں میں آر اے این بھی حصہ لے گی۔
مالابار 20 کے پہلے مرحلے میں بھارتی بحریہ کی شاخیں اور امریکی بحری جہاز  جون ایس میکین ، ہر میجسٹی آسٹریلیائی جہاز  بلارت اور ایم ایچ – 60 ہیلی کاپٹر، اور جاپان کی بحریہ کے سیلف ڈیفینس کا جہاز  اونامی  اور ایس ایچ – 60 ہیلی کاپٹر حصہ لیں گے۔
پہلے مرحلے میں بھارتی بحریہ ریئر ایڈمیرل سنجے وتسایان ، فلیگ آفیسر کمانڈنگ مشرقی بیڑا کی قیادت میں شرکت کرے گی۔ بھارتی بحریہ کی شاخیں جو ان مشقوں میں شرکت کریں گی ان میں رن وجے ، شیوالک بھی شامل ہیں، نیز ان میں ساحل سے کچھ دور پیٹرل گشتی جہاز سُکنیہ بیڑے کی مدد والا بحری جہاز شکتی اور آبدوز سندھی راج بھی حصہ لے گی۔ اس کے علاوہ جدید ترین جیٹ ٹرینر ہاک، لمبی دوری تک وار کرنے والابحری گشتی طیارہ پی – 81، ڈورنیئر بحری گشتی طیارہ اور ہیلی کاپٹرز بھی ان مشقوں میں حصہ لیں گے۔
یہ مشقیں کووڈ – 19 عالمی وبا کے تناظر میں نان کانٹیکٹ کے طور پر صرف سمندر میں کی جا رہی ہیں۔ ان میں دوستانہ بحریاؤں کے مابین اعلیٰ سطح کے تال میل کا مظاہرہ کیا جائے گا جو مشترکہ اقدار پر مبنی ہے اور ایک کھلے اور سب کی شمولیت والے بھارت بحرالکاہل خطے کے عہد پر مبنی ہے اور اصولوں پر کی بنیاد والے بین الاقوامی نظام پر مبنی ہوگا۔ مالابار 20 کے پہلے مرحلے میں پیچیدہ اور جدید ترین بحری مشقیں کی جائیں گی جن میں زمین کی سطح سے مار کرنے والے ، آبدوز شکن اور طیارہ شکن ، بندرگاہ پر سے گزرنے والے طیارے ، سمندری جہاز چلانے کے ماہر اور ہتھیار چلانے کی مشقیں شامل ہیں۔
مالابار 20 کا دوسرا مرحلہ نومبر 2020 کے وسط میں بحیرۂ عرب میں منعقد کیا جائے گا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔02
U – 6890
(Visitor Counter : 188
وزارت دفاع
آئی این ایس ستپورا نے منیلا کا دورہ کیا
بیرونی دوست ممالک کے بحریہ کے ساتھ فوجی تعاون بڑھانے کی غرض سے ہندوستانی بحریہ کا جہاز ستپورا جسے جنوبی چینی سمندر اورمغربی پیسیفک میں تعینات ہوناہے ، نے 3جون سے 6جون ، 2022تک منیلاکا دورہ کیا ۔ اس دورے کا مقصد ہندوستگانی بحریہ اور فلپائنی بحریہ کے درمیان باہمی کام کرنے والے تعلقات اور باہمی اثرپذیری کومضبوط کرنا تھا۔
دورے کے دوران ، کمانڈنگ آفیسر کیپٹن ساکیت کھنّہ نے فلپائنی بیڑے کے نائب کمانڈر کماڈوررائے وینسنٹ ٹرینی داد سے ملاقات کی ۔ فلپائنی بحریہ کے آفیسروں اور سیلروں نے آئی این جہاز کا دورہ کیا جنھیں جدید خفیہ آبدوز کے دیسی ڈیزائن اور تعمیرکے بارے میں مختصرا ًبتایاگیا۔ دونوں بحریہ کے افراد نے فٹ بال اور باسکیٹ بال کے دوستدارانہ میچوں میں بھی شرکت کی ۔
آئی این ایس ستپورا دیسی طورپر ڈیزائن کردہ اورتیارکردہ 6000ٹن کاگائڈ یڈمیزائل خفیہ آبدوز ہے ، جسے ہوا، سطح اور سمندر کے نیچے دشمن کوتلاش کرنے اورتباہ کرنے کے لئے لیس کیاگیاہے ۔ جہاز وشاکھا پٹنم میں قائم مشرقی بیڑے کا حصہ ہے ۔